ตะลึง ชายผู้ดี เผย ญิฮัด จอห์นสุดโหดกลุ่มไอเอส เป็นลูกชาย แถมเรียนหมอ
ชายอังกฤษ เผย นักรบญิฮัด จอห์น ที่เห็นในคลิปวิดีโอฆ่าตัดหัวตัวประกันชาวอเมริกัน และทหารซีเรียล่าสุด น่าจะเป็นลูกชายของตนเอง แถมยังเป็นคนเรียนเก่ง ถึงขนาดเคยเป็นนักศึกษาแพทย์ ก่อนจะเดินทางไปเข้าร่วมกับกลุ่มไอเอส ในซีเรีย,เดลี่ เมล์ออนไลน์ รายงานความคืบหน้ากรณีกลุ่มติดอาวุธนิกายสุหนี่หัวรุนแรง ในนาม รัฐอิสลาม หรือไอเอส เผยแพร่คลิปวิดีสุดโหด ฆ่าตัดศีรษะนายปีเตอร์ แคสซิก ตัวประกันชาวอเมริกันล่าสุด วัย 26 ปี รวมทั้ง ทหารซีเรียราว 10 คน หวังเขย่าขวัญชาวอเมริกันและชาวตะวันตก จนก่อให้เกิดเสียงประณามสาปแช่งทั่วโลกนั้น,ต่อมา นายนาสเซอร์ มูธานา ชายชาวอังกฤษ ได้ออกมาเปิดเผยกับผู้สื่อข่าวว่าลูกชายวัย 20 ปี ของเขา เป็นหนึ่ง ในกลุ่มนักรบญิฮัด 16 คนในคลิปวิดีโอสังหารทหารซีเรียในทะเลทรายแห่งหนึ่ง ที่สำคัญ ยังเป็นคนที่ได้รับฉายาว่า นักรบญิฮัด จอห์น ซึ่งเคยเป็นชายสวมหมวกโม่งสีดำคลุมใบหน้า พูดสำเนียงอังกฤษ ในคลิปวิดีโอฆ่าตัดศีรษะชาวอเมริกันและชาวอังกฤษก่อนหน้านี้ จนทำให้รัฐบาลนายกรัฐมนตรีเดวิด แคเมอรอน เร่งติดตามหาตัวว่าเป็นใคร,นายมูธานา วัย 57 ปี ซึ่งปัจจุบัน อาศัยอยู่ในเมืองคาร์ดิฟฟ์ ประเทศอังกฤษ กล่าวด้วยว่า บุตรชายของเขา เล่าเรียน เป็นนักศึกษาแพทย์ ก่อนจะไปเข้าร่วมกับกลุ่มไอเอสในซีเรีย อย่างไรก็ตาม แม้จะเชื่อว่า หนุ่มที่เห็นในคลิปวิดีโอ เป็นลูกชายของตนเองก็ตาม แต่ก็ไม่อาจจะยืนยันแบบมั่นใจเต็มร้อย โดยเมื่อผู้สื่อข่าวถามนายมูธานาว่า จะให้อภัยลูกชายคนนี้หรือไม่ หากเขากลับมาบ้านในเมืองคาร์ดิฟฟ์ โดยนายมูธานามา ตอบว่า ไม่มีวันให้อภัย พร้อมชี้ว่า ลูกชายของตนต้องป่วยด้วยโรคจิตแน่ๆ จึงได้ทำในสิ่งที่ไม่ถูกต้องเช่นนี้,ด้านนักวิเคราะห์ส่วนใหญ่มองว่า การที่กลุ่มไอเอสเผยแพร่คลิปวิดีโอสุดออกออกมาอีก ถือเป็นการพยายามที่จะกระตุ้นให้ชาติตะวันตก และสหรัฐฯเกิดความโกรธ ขณะที่ยังคงปฏิบัติการโจมตีทางอากาศถล่มกลุ่มไอเอสในซีเรียและอิรัก ส่วน ประธานาธิบดีบารัค โอบามา แห่งสหรัฐฯได้ออกมากล่าวประณามความโหดเหี้ยมของกลุ่มไอเอสที่ฆ่าตัดศีรษะนายแคสซิก ตัวประกันชาวอเมริกันอีกรายว่า เป็นการกระทำของปีศาจที่ชั่วร้ายอย่างแท้จริง,ขอขอบคุณข้อมูลและภาพจาก เดลี่ เมล์
ชายอังกฤษ เผย ญิฮัด จอห์น ที่เห็นในคลิปวิดีโอฆ่าตัดหัวตัวประกันอเมริกันล่าสุด และทหารซีเรีย น่าจะเป็นลูกชายของตนเอง แถมยังเป็นคนเรียนเก่ง ถึงขนาดเคยเป็นนักศึกษาแพทย์ ก่อนจะไปเข้าร่วมกับกลุ่มไอเอส ในซีเรีย
ฆ่าตัดคอ,ตัวประกัน,ฆ่าตัดหัว,ชายอเมริกัน,กลุ่มไอเอส,ญิฮัด จอห์น,อังกฤษ,ข่าวต่างประเทศ,คลิปวิดีโอ,ฆ่าตัดศีรษะ